section_heading: Američki građanski rat
paragraph_text: Pridružio se novoformiranoj Konfederalnoj vojsci i dobio čin general-bojnika. Zapovjedao je malenom Poluotočnom vojskom koja je branila Richmond od nadiruće Vojske Unije koju je predvodio general-bojnik George B. McClellan. Tijekom McClellanove Poluotočne kampanje 1862. uspješno je zavarao protivnika prikazujući svoju vojsku višestruko većom nego što je zapravo bila, pomičući iste postrojbe preko jedne točke više puta, zbog čega je McClellan znatno usporio svoje napredovanje. Magruder je zbog toga pohvaljen od svog zapovjednika, generala Josepha E. Johnstona.